Bjangbjang-nudeloj

Bjangbjang-nudeloj (ĉine: tradicia  20px|class=skin-invert20px|class=skin-invert𰻞𰻞麵, simpligita 20px|class=skin-invert20px|class=skin-invert𰻝𰻝面, pinjino Biángbiángmiàn) estas tipo de nudeloj el kuirarto de provinco Ŝenŝjio, Ĉinio. La nudeloj, konsiderataj unu el la "Ok kuriozaĵoj de Ŝenŝjio" (陕西八大怪), estas dikaj kaj krudoj remen-similaj nudeloj. Antaŭe malbone konataj kaj konsiderataj kruda manĝaĵo de laboristoj de Ŝjiano, bjangbjang-nudeloj atingis sufiĉan popularecon kaj iĝis interreta memeo lastatempe, aparte pro la nekutime komplika ideogramo uzata en la nomo de la kuiraĵo. La ideogramo, uzata nur en la nomo de tiu ĉi manĝaĵo, havas verŝajne onomatopean signifon kaj estas skribita en tradicia ĉina ortografio per 58 strekoj.

 La nudeloj 
La nudeloj estas dikaj kaj longaj, kaj dum plejparto de ilia ekzisto ili estis konsiderataj loka popola manĝaĵo de Ŝjiano. Ilin plejparte priparis laboristoj kiuj ne havis tempon por kuiri pli fajnajn kaj elegantajn nudelojn kaj kuiristoj en malmultekostaj ŝjianaj rapidmanĝejoj. En la lastaj jaroj ili disvastiĝis en aliajn partojn de Ĉinio, je ne malgranda parto pro interreta memeeco de ilia nomo kaj intereso pri la esotera ideogramo uzata en ĝi por vorto biáng. La vorto biáng estas onomatopea, onikrede ĝi prezentas la sonon de nudela pasto falanta al metala tabulo dum kuiro.

 La ideogramo 

eta|Usona kantisto kaj ĉina TV-stelulo Slater Rhea ( 帅德) skribas ideogramon biáng kaj parolas pri ĝi en ŝjiana televido.

Kvankam ekzistas multaj variantoj de ideogramo biáng, la plej vaste akceptata estas skribata per 58 strekoj en tradicia formo kaj per 42 strekoj en simpligita formo. Ĝi estas unu el la plej komplikaj ĉinaj ideogramoj nun uzataj, kaj ĝi estas tre obskura kaj ne trovebla en plejparto de modernaj vortaroj, nek en la malnovaj kiel Kangxi-Vortaro.

La strukturo de la ideogramo estas jena. En la centro estas la radikalo  (paroli; 7 strekoj). En ambaŭ flankoj de ĝi estas radikaloj  (eta; 2 × 3 strekoj). Sub ĝi estas  (ĉevalo; 10 strekoj) kun  (kreski; 2 × 8 strekoj) ĉe ambaŭ flankoj de ĝi. Tiun ĉi centran blokon ĉirkaŭas:  (luno; 4 strekoj) maldekstre,  (koro; 4 strekoj) sube, kaj  (tranĉilo; 2 strekoj) dekstre. Ĉio tio ĉi estas siavice ĉirkaŭigita per la dua nivelo de radikaloj:  (groto; 5 strekoj) supre, kaj  (iri; 4 strekoj) ĉirkaŭante la maldekstran kaj la malsupran partojn.

 Referencoj 

Kategorio:Ĉina kuirarto